== Baggrund og uddannelse ==
Agnes Smidt blev født i Lundsmark syd for [[Ribe]], syd for 1864 grænsen, i en dansksindet landmandsfamilie med tilknytning til det grundtvigske højskolemiljø.<ref name=":0" />Allerede i skolen blev hendes tegne talent fastslået, og hun sendtes i begyndelsen af 1890erne for en kort tid til den kunstengagerede {{Illsup|en|Ursula Dahlerup}} (1840-1925), Charlottenlund, men måtte først gennem et 9-måneders [[Askov Højskole|Askov]]-ophold inden hun bestemte sig for at blive rigtig kunstner og uddannede sig på [[Tegne- og Kunstindustriskolen for Kvinder]] i København, hvor hun med legatstøtte opholdt sig i tre år, med blandt andre [[Erik Henningsen]] og [[Valdemar Irminger]] som lærere. Fra 1897 til 1898 gik hun på [[N.V. Dorph (maler)|N. V. Dorphs malerskole]]. Samtidig blev hun undervist i oplæsning sammen med andre unge sønderjyder med det formål at styrke udbredelsen af dansk kultur i [[Sønderjylland]], når de unge vendte hjem til landsdelen.
Kunst Maleri